NaiveNeuron/SloPal huggingface dataset:
Bugár, Béla, podpredseda NR SR (2018-05-22):
Nech sa páči, prezentujme sa a hlasujme. (Hlasovanie.) Prítomných 135, za 61, proti 22, zdržalo sa 52 poslancov. Konštatujem, že návrh pána poslanca sme neschválili. Vyhlasujem 5-minútovú prestávku, toto bolo posledné hlasovanie. Ešte predtým procedurálny návrh, pán poslanec Fecko.
A. Belousovová, podpredsedníčka NR SR: (2009-12-01):
návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Návrh vlády má parlamentnú tlač 1357. Poprosím pána ministra zdravotníctva Slovenskej republiky pána Richarda Rašiho, aby vládny návrh odôvodnil.
Zmajkovičová, Renáta, podpredsedníčka NR SR (2012-09-14):
Ďalším, ktorý vystúpi v rozprave, pán poslanec Blaha, nie je v sále, stráca poradie, myslím si, že už druhýkrát. Pán poslanec Sulík nie je v sále, stratil poradie, myslím, že druhýkrát. Pán poslanec Viskupič tiež... (Reakcia z pléna.) Pán poslanec, neboli ste tu. Pán poslanec Viskupič nie je v sále, stráca poradie. Pán poslanec Hlina, nech sa páči.
Zelník, Štefan, poslanec NR SR (2019-05-13):
Ja sa prihlásim do rozpravy.
Bugár, Béla, podpredseda NR SR (2016-10-12):
Pán poslanec Mihál.
Gál, Gábor, poslanec NR SR (2013-02-14):
Ďakujem za slovo, pán predseda. Pán predseda, prosím, dajte hlasovať o tom, že Národná rada Slovenskej republiky podľa § 73 ods. 3 písm. c) zákona o rokovacom poriadku prerokuje predložený návrh zákona v druhom čítaní.
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte o návrhu ako takom s návrhom schváliť. (Hlasovanie.) Prítomných 88 poslancov, 77 za, proti 4, 7 sa zdržalo, všetci hlasovali. Konštatujem, že sme schválili návrh novely zákona č. 138/2017 Z. z. o Fonde na podporu kultúry národnostných menšín . Ďakujem pekne pani spravodajkyni za uvádzanie hlasovania. A budeme pokračovať ďalším hlasovaním o návrhu poslancov Kremského, Lehotského, Slobodu, Vonsa a Viskupiča na vydanie zákona, ktorým sa mení a dopĺňa zákon č. 488/2013 Z. z. o diaľničnej známke (tlač 514). Poprosím spoločného spravodajcu pána Petra Libu, aby tento návrh na hlasovanie uviedol, ktorý je uvedený v programe pod bodom č. 81, nech sa páči, pán spravodajca. (Hlasovanie o návrhu poslancov Národnej rady Slovenskej republiky Petra Kremského, Tomáša Lehotského, Radovana Slobodu, Petra Vonsa a Mariána Viskupiča na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov , tlač 514.)
Mikloš, Ivan, podpredseda vlády a minister financií SR (2011-02-02):
Ďakujem pekne. Vážený pán podpredseda, vážené panie poslankyne, páni poslanci, predložený návrh zákona vypracovalo Ministerstvo financií Slovenskej republiky v spolupráci s Národnou bankou Slovenska v súlade s Plánom legislatívnych úloh vlády na štvrtý štvrťrok 2010. Cieľom návrhu zákona je transpozícia smernice Európskeho parlamentu a Rady 2009/44/ES o konečnom zúčtovaní v platobných systémoch a zúčtovacích systémoch cenných papierov a smernice 2002/47/ES o dohodách o finančných zárukách, pokiaľ ide o prepojené systémy a úverové pohľadávky. Z dôvodu zvyšujúceho sa počtu prepojení medzi jednotlivými systémami, ktoré donedávna fungovali výhradne na vnútroštátnom a nezávislom základe, bolo potrebné objasniť koncepciu prepojeného (interoperabilného) systému a vymedziť práva a zodpovednosti prevádzkovateľov. Návrh zákona zavádza definíciu prepojeného systému a ustanovuje pravidlá prepojeného systému s dôrazom na potrebu koordinácie pravidiel okamihu prijatia príkazu jednotlivými systémami tvoriacimi prepojený systém v súvislosti s neodvolateľnosťou a nezrušiteľnosťou príkazu. Uvedené je dôležité z hľadiska ochrany práv účastníkov jednotlivých systémov pri vykonávaní príkazov. Návrh zákona tiež vymedzuje pravidlá vykonávania príkazov medzi jednotlivými systémami, podmienky na prijatie, spracovanie a vykonanie príkazov. Súčasťou prepojeného systému môžu byť platobné systémy i systémy zúčtovania a vyrovnania obchodov s finančnými nástrojmi. Návrh zákona sa zaoberá aj ochranou platobných systémov a systémov vyrovnania pred rizikami, ktoré pre ne vyplývajú z prípadnej insolventnosti ktoréhokoľvek účastníka systému, a to aj vtedy, ak sú tieto systémy súčasťou prepojeného systému. Návrh zákona bol schválený vládou Slovenskej republiky uznesením č. 2 z 12. januára 2011 a na rokovanie Národnej rady bol predložený bez rozporov. Ďakujem pekne.
Jurinová, Erika, podpredsedníčka NR SR (2013-02-12):
S reakciou na faktické poznámky pani poslankyňa Gibalová.
Danko, Andrej, predseda NR SR (2016-11-28):
Ďakujem, prerušujem rokovanie o tomto bode programu a súčasne prerušujem schôdzu Národnej rady do 13.00 hod. Ďalším bodom programu je druhé čítanie o vládnom návrhu zákona, ktorým sa mení zákon a dopĺňa zákon o športe. (Reakcia z pléna.) Ospravedlňujem sa, do 14.00 hod., o 14.00 hod. pokračuje schôdza Národnej rady. Ďakujem. (Prerušenie rokovania o 12.03 hodine.) (Pokračovanie rokovania o 14.00 hodine.)
Žitňanská, Jana, poslankyňa NR SR (2014-03-27):
Ďakujem veľmi pekne. Vážená pani predsedajúca, vážené panie poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpila v prvom čítaní k návrhu poslancov Národnej rady Slovenskej republiky Martina Fronca, Pavla Hrušovského, Pavla Abrhana a Moniky Gibalovej na vydanie zákona o školských autobusoch (tlač 907) ako určená spravodajkyňa výborom Národnej rady Slovenskej republiky pre vzdelávanie, vedu, mládež a šport uznesením č. 125 zo 4. marca 2014 a podala spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 905 z 3. marca 2014 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajkyňu výboru vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, ďakujem, skončila som svoju spravodajskú informáciu a odporúčam otvoriť rozpravu k návrhu zákona. Súčasne sa hlásim do rozpravy ako prvá.
Grendel, Gábor, podpredseda NR SR (2020-09-24):
Vážené panie poslankyne, vážení páni poslanci, otváram šiesty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Národnej rady Juraj Šeliga, pán poslanec Karahuta, pani poslankyňa Marcinková, ktorej v mene Národnej rady chcem aj touto cestou zablahoželať k narodeniu bábätka. (Potlesk.) A zaželať im veľa zdravia a šťastia. Takisto o ospravedlnenie neúčasti z dôvodu práceneschopnosti požiadal pán poslanec Jozef Hlinka. Pristúpime teraz k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 309/2009 o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. Návrh zákona je pod tlačou 156, spoločná správa výborov má tlač 156a. Dávam slovo poslancovi Petrovi Kremskému, aby návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 156.)
P. Paška, predseda NR SR: (2007-11-28):
(Hlasovanie.) 141 prítomných, 120 za, 21 sa zdržalo. Tieto návrhy pána poslanca Richtera sme schválili.
Zmajkovičová, Renáta, podpredsedníčka NR SR (2014-01-28):
Faktické poznámky. Jedna. Uzatváram možnosť prihlásiť sa. Pán poslanec Huba.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 146 prítomných, 134 za, 11 sa zdržalo, 1 nehlasoval. Konštatujem, že sme schválili návrh novely zákona č. 238/1998 o príspevku na pohreb . Prosím povereného člena výboru pre financie a rozpočet pána poslanca Igora Váleka, aby uviedol hlasovanie v prvom čítaní o návrhu poslanca Vážneho na vydanie zákona, ktorým sa mení a dopĺňa zákon č. 609/2007 o spotrebnej dani z elektriny, uhlia a zemného plynu, tlač 411, bod 19 schváleného programu. Nech sa páči, pán spravodajca. (Hlasovanie v prvom čítaní o návrhu poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov , tlač 411.)
Glváč, Martin, podpredseda NR SR (2016-09-07):
Ďakujem. Prosím určeného spoločného spravodajcu zo zahraničného výboru poslanca Mariána Kéryho, aby informoval Národnú radu o výsledku rokovania výborov o tomto návrhu vlády.
Kondrót, Maroš, poslanec NR SR (2014-12-04):
Ďakujem pekne. Vážená pani predsedajúca, pán predseda, kolegovia, kolegyňa, podávam spoločnú správu pod č. 1273a. I. Predseda Národnej rady Slovenskej republiky rozhodnutím z 20. októbra 2014 č. 1277 pridelil návrh na prerokovanie týmto výborom: výboru pre financie a rozpočet a Výboru Národnej rady pre hospodárske záležitosti, ktorý zároveň určil ako gestorský výbor. II. Výbory, ktorým bol návrh pridelený, o ňom rokovali nasledovne: Výbor Národnej rady Slovenskej republiky pre financie a rozpočet rokoval o návrhu 18. novembra 2014 a prijal k nemu uznesenie č. 361. Výbor pre hospodárske záležitosti o návrhu rokoval 20. novembra 2014 a prijal k nemu uznesenie č. 370. Týmito uzneseniami výbory odporučili Národnej rade Slovenskej republiky predmetný návrh schváliť. III. Gestorský výbor na základe stanovísk výborov odporúča Národnej rade Slovenskej republiky po prvé, zmenu rozsahu použitia majetku Fondu národného majetku Slovenskej republiky v roku 2014 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý dňa 17. decembra 2013 uznesením č. 962 schválila Národná rada Slovenskej republiky vo výške 823 mil. 764-tisíc eur o 557 mil. 737-tisíc eur na celkový objem vo výške 266 mil. 27-tisíc eur. Po druhé, návrh na použitie majetku Fondu Národného majetku Slovenskej republiky v roku 2015 podľa § 28 ods. 3 písm. b) zákona č. 90/1991 Zb. o podmienkach prevodu majetku štátu na iné osoby v znení neskorších predpisov vo výške 15 423 600 eur schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky o výsledku prerokovania predmetného návrhu bola schválená uznesením gestorského výboru č. 381 z 25. novembra 2014. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. Pani predsedajúca, skončil som, otvorte, prosím, rozpravu.
Danko, Andrej, podpredseda NR SR (2023-12-14):
Pani poslankyňa Nash, pripraví sa poslanec Dostál.
Mizík, Stanislav, poslanec NR SR (2021-05-03):
Ďakujem za slovo. Pán Kamenický, škoda, že ste im nabil pištoľ, čo sa týka priznania od Eurolab Lambda. Teraz si dajú pozor a vyúčtujú to do posledného centu. Mohli ste počkať a potom by ste mali škandálnu tortu s čerešničkou na torte a na zlatom podnose. To by bol zásah. Nie som intrigán ani taktik nejaký veľký, ale taká hriešna myšlienka ma tentoraz napadla. K tým novinám, na ich reklamu ste sa vyjadril kriticky, ale veľmi slušne. Prepáčte, ja budem tentoraz emotívnejší. Tento nápad Matovičovej vlády je nehoráznosť, drzosť, chrapúňstvo, prirovnateľné ku drzosti tlúp opíc v uliciach Kuala Lumpuru. A to zvýšenie DPH? To je priam zvrátený a sadistický nápad na totálne položenie pracujúcich slušných ľudí nie na kolená, ale až po krk do zeme, tak ako bol zakopaný Pacho, hybský zbojník na konci filmu. Ďakujem.
P. Hrušovský, predseda NR SR: (2005-12-15):
(Hlasovanie.) 129 prítomných, 92 za návrh, 12 proti, 22 sa zdržalo, 3 nehlasovali. Návrh sme schválili.
Grendel, Gábor, podpredseda NR SR (2020-03-25):
Pán poslanec Ferenčák.
Suchánek, Alan, poslanec NR SR (2018-05-16):
Ďakujem za slovo. Prepáčte (rečník si odkašlal). Veľmi ma mrzí, že autor tohto textu to nepredniesol sám. K tomu môžem povedať len toľko, že odchádzam na ten istý summit alebo ten istý workshop o zdravotníctve, ale som tu. A chcem len povedať, že toľko nepochopenia problému a demagógie som už dávno nepočul. Keď chceme povedať, že premenujme automechanikov na zdravotné sestry alebo praktické sestry, to sa ináč nedá nazvať. Alebo povedať, že na, môžme ich premenovať len na asistenta sestry, tak je to nepochopenie a neznalosť, pretože pokiaľ dneska si pozrieme, aké kompetencie ten zdravotnícky asistent má už dnes, tak on môže asistovať lekárovi. Takže jednoznačne môžem len povedať, že je to nepochopenie. Ohľadom toho, že sa nediskutovalo, to nie je pravda, len pani poslankyňa Cigániková neuznala za vhodné alebo možno nemala priestor, to neviem, ale v každom prípade sme niekoľko dní strávili s poslancami českého parlamentu zo zdravotníckeho výboru, ktorý toto celé absolvovali a urobili to v Čechách. Urobili túto zmenu v Čechách, my sme ich mali tu, boli sme za nimi v Čechách, boli sme v snemovni, boli sme v senáte a niekoľko dní sme o tom debatovali. Ona tam nebola, tie argumenty nepozná a dneska bude rozprávať, že o tom žiadna debata neprebehla. To si myslím, že je tiež jedna obrovská chyba. A už teraz len veľmi krátko. Oni nikdy nebudú mať tie kompetencie ako sestry. Budú mať tie kompetencie, ktoré sú dneska dané, ale zas v každom prípade majú väčšie kompetencie ako sanitári, s ktorými sú v rovnakých tabuľkových miestach. A toto musíme zmeniť, lebo ináč k tomu pacientovi nedostaneme personál... (Prerušenie vystúpenia časomerom.)
Viskupič, Jozef, poslanec NR SR (2010-12-03):
Ďakujem. Pán poslanec, zarazili ma dva momenty ohľadom pokory a ohľadom histórie. K tej pokore povedal by som, že prebrali sme vládnu zodpovednosť po vašej vláde a s ňou aj boj proti kríze. Ten boj je rovný a pokorný. Hovoríme, že nesmieme skákať vyššie, ako si môžme dovoliť. Je to pokora pred realitou a nám nechýba. Zároveň však vedieme náročný boj s vašou nezodpovednou, arogantnou politikou šafárenia a zadlžovania. Po vláde nevyspytateľných tendrov, násteniek, teplého vzduchu sa ľudová tvorivosť pohla smerom k doplneniu okrídleného hesla: „Ako sa kradlo za Mečiara, kradlo sa za Dzurindu a za Fica sa to dotiahlo k dokonalosti.“ Fico ako premiér je história. Toľko k tej histórii. Skončil, hovorím si, že našťastie a je za nami ďalšia smutná časť našej novodobej histórie. Sedí tu minister, ktorý si všimol november ´89, všimol si aj krízu a predložil rozpočet, ktorý z krízy vychádza a reflektuje naše možnosti. Je smutné, že musí predkladať rozpočet, ktorý vychádza z toho, že jeho predchodcovia dva roky o kríze iba rozprávali, ale správali sa k našim spoločným peniazom tak, akoby žiadna kríza nebola. A vadí ti, pán poslanec, tá krčmová kultúra, slová klamár? Rozprávať o šetrení a nešetriť je luhanie. Lož ako pracovná metóda a permanentná štvorročná volebná kampaň nám nechala – a teraz parafrázujem pána ministra – prázdnu špajzu, vykradnú chladničku a ufúľaný stôl od káuz, nevysvetliteľných nahrávok, arogancie moci voči novinárom. Škaredá vizitka vás, našich predchodcov, smutná história. Našťastie história.
Grendel, Gábor, podpredseda NR SR (2021-12-03):
Pán poslanec Kazda.
Svrček, Miloš, poslanec NR SR (2021-10-21):
Ďakujem ti, Rado. Ako spolupredkladateľ súhlasím s tým, čo si povedal. Samozrejme, že v Bratislave si neviem predstaviť momentálne v súčasnosti, že by – presne ako v Kodani – 60 % ľudí vyšlo do ulíc, to si neviem živo predstaviť, ale všetci si živo vieme predstaviť, ako by to mohlo fungovať, že tie veľké percentá tých ľudí by presedlali z áut na bicykle, ako by sa uľavilo všetkým nám, že by sme nemuseli byť v tých zápchach, ako by sa vyčistil vzduch, ako by sa znížili emisie. Takže myslím si, že sme len na začiatku toho procesu, ale aspoň trošku s tými skladačkami začneme budovať ten hrad, ktorému sa hovorí nielen ochrana cyklistov, ale vybudovanie tej cyklistickej infraštruktúry. Áno, súhlasím s tým tiež, že je to o tolerancii, o edukatíve, pretože veľmi dobre si pamätám, aj keď sa zaviedlo to pravidlo, že keď chodec vstúpi nohou na prechod, tak motorista je povinný zastaviť. A tí ľudia sa to pomaly naučili. A presne ide aj o to, že tou edukatívou pomaličky začneme riešiť túto ochranu cyklistov, aj keď na druhej strane, ako aj kolegovia tiež sa vyjadrili, aj ja, platia aj povinnosti, nielen práva. A ohľadne tej, toho budovania cyklotrás, ja napríklad môžem povedať príklad. Včera kolegyňa Pleštinská zdieľala na sociálnej sieti tie fotky cyklotrasy, ktoré sa budujú od Starej Ľubovne, no to je úžasné. Ako to je tak pekná vybudovaná cyklotrasa, aj mne ľudia hovorili od Trenčína, od Piešťan, hlavne od Trenčína, ktorí dochádzajú cyklotrasami do práce, že to je aj pre psychiku pohoda, že je to lepšie pre nich, ako chodiť autom, niekde v zápche stáť hodinu a ísť bicyklom, je to oveľa lepší spôsob tej dopravy aj pre telo, aj pre toho človeka. Čiže myslím si, že určite máme čo riešiť a presne tou legislatívou ochrany cyklistov sa to nekončí, ale ideme aj do riešenia možno zrýchlenia tých proce... (Prerušenie vystúpenia časomerom.)
M. Sabolová, poslankyňa: (2010-01-20):
Naše výhrady sme predložili do návrhu na vyslovenie nedôvery vám, pán minister Vážny, a budeme o nich rokovať po skončení tejto schôdze. Ja len chcem za Kresťanskodemokratické hnutie povedať, my tento návrh podporíme, pretože sme tie výhrady dávno spomínali. A skrátené konanie, tak ako ste ho uviedli a prečítali z dôvodovej správy, je len trápne konštatovanie a veľmi neskoré reagovanie. Ďakujem pekne.
Laššáková, Jana, podpredsedníčka NR SR (2014-07-02):
Pán poslanec Chren, nech sa páči.
P. Hrušovský, predseda NR SR: (2005-06-22):
Nech sa páči, pán poslanec Madej.
Grendel, Gábor, podpredseda NR SR (2021-09-21):
Dve faktické poznámky na vystúpenie pána poslanca Rašiho. Ako prvý, pán poslanec Miroslav Urban.
Klus, Martin, poslanec NR SR (2016-06-07):
Ďakujem, pán predseda. Ja si, podobne ako v prípade pána premiéra Fica, aj u pána premiéra, pardon, pána ministra Kaliňáka dovoľujem pripomenúť, že nepovažujem za vecné, správne, ani korektné, keď spája túto tému s naším predsedníctvom v Rade Európskej únie. Len pripomeniem, že v roku 2009 počas predsedníctva Českej republiky v Rade Európskej únie padla česká vláda. Počas maďarského predsedníctva v roku 2011 tu boli vážne problémy s dvojitým občianstvom, s uhorským kobercom a podobnými záležitosťami omnoho vážnejšieho politického charakteru, ako je odvolávanie ministra vnútra. No a potom sme tu mali napríklad v poslednom polroku holandské referendum, počas ktorého sa stalo to, že holandskí občania v referende neodsúhlasili Asociačnú dohodu s Ukrajinou. To sú podľa mňa omnoho vážnejšie problémy, ako spájať odvolávanie, pomerne štandardné v tomto parlamente, ministra vnútra s naším predsedníctvom v Rade Európskej únie. Nepovažujem to, ako som spomenul, ani za vecné, ani za správne, ani korektné. Takže, prosím, nezneužívajme zahranično-politické témy na túto výsostne vnútropolitickú záležitosť. A ešte jedna poznámka k vystúpeniu pána ministra. Viem síce, že to myslel obrazne, ale hovoril o tom, že do 1989 roku sme nemohli ako občania Československa cestovať vôbec. No ja si pamätám, že sme pravidelne na Vianoce chodievali kupovať hus alebo kačku do Maďarska, takže nie je to celkom korektné a správne tvrdenie. Ďakujem pekne.
P. Hrušovský, predseda NR SR: (2004-03-16):
Ako prvá do rozpravy na odpoludňajšom rokovaní je pani poslankyňa Eva Antošová. Nech sa páči, pani poslankyňa.
Kuciaňová, Magdaléna, poslankyňa NR SR (2019-10-22):
Vážený predsedajúci, vážení páni, vážená kolegyňa, ja naozaj len jednou vetou. Nie je to bezdôvodné a, samozrejme, že nie je to aj bezúčelné, je to ale aj veľmi dôležité. Ja vnímam opäť veľmi pozorne, veľmi citlivo všetky príspevky v rámci rozpravy, ktoré tu odzneli. Na niektoré sa reagovať dá a na niektoré reagovať ani nebudem, nie je to potrebné. Hovoriť či o paškvile, alebo o nejakom nepodarku, alebo o niečom, čo sa nahráva niekomu a kade-tade, poza bučky, to tiež nie je namieste. Osobne si myslím a som presvedčená, že zákon o obstarávaní je tu, o verejnom obstarávaní je tu, treba akceptovať, treba to tak vnímať, ale že je ťažkopádny, to hádam nemusíme ani hovoriť, ani vám, ani iným. Veľmi ťažkopádny, veľmi ťažko sa mnohé veci obstarávajú najmä tam, kde ide o vyššie, vyššie finančné prostriedky. Ja to vnímam aj tak, že naozaj sú to verejné financie a treba naozaj veľmi citlivo a veľmi starostlivo. Tým, že tu zazneli niektoré veci aj podnetnejšie, samozrejme, že je to prvé čítanie, je tu priestor na ďalšiu debatu, bude aj druhé čítanie, nech sa páči, kľudne môžte aj vy s pozmeňujúcim návrhom, ako si vy predstavujete a, samozrejme, že my rovnako urobíme všetko pre to, aby sme tieto veci riešili tak, aby sa finančné prostriedky, ktoré sú dané, vyčerpali včas, aby naozaj tie internáty, ale aj tie nemocnice boli zabezpečené, resp. aby tie finančné prostriedky boli vyčerpané a aby tie opravy boli vykonané tak, ako sa patrí, aby sme nečakali ďalšie dva roky, alebo, resp. vracali peniaze naspäť. Ešte raz, veľmi pekne ďakujem a prosím o podporu tohto návrhu zákona, aby prešiel do druhého čítania. Ďakujem.
Vašečka, Richard, poslanec NR SR (2016-09-14):
Ďakujem veľmi pekne za reakcie. A jedna z vecí, ktorú som ešte nespomenul, je to, že Slovensko má, má perspektívu na rozvoj, a minule som sa rozprával s niekým, kto sa venoval týmto záležitostiam, a hovoril o takej štúdii, že Slovensko má momentálne hustotu obyvateľstva asi 110 obyvateľov na kilometer štvorcový, a odborníci hovoria, že také optimum pri krajine nášho..., zhruba s naším terénom je asi 130 obyvateľov na kilometer štvorcový. Keď sa pozrieme na Švajčiarsko, ktoré má mierne menšiu rozlohu, a pritom má veľmi podobne hornatý terén, ešte asi viac ako my, tak má pri menšej, troška menšej rozlohe, niečo cez 40-tisíc km štvorcových, okolo 7-7,5 mil. obyvateľov. Čiže aby bolo jasné, že nám tu nejde ani o preľudňovanie, ani o nejaký teraz populačný skok, ale o to, že máme priestor a rodiny, rodiny s deťmi sú veľmi dobrým prostredím práve na, na rozvoj a na výchovu vzdelaných, šikovných, pracovitých ľudí a že záleží nám na Slovensku, a má to, samozrejme, veľmi veľa súvislostí. Ďakujem za poznámky, ako napríklad pán poslanec Lukáč povedal, že to súvisí s dôchodkovým zabezpečením. Súvisí to, samozrejme, so školstvom, súvisí to aj s kvalitou občianskeho, politického života. Čiže myslím, že táto téma, nech máme akékoľvek názory, je niečo, na čom by sme mali hľadať konsenzus, a nájsť nejaké, nejaké rozumné, ľudské, perspektívne riešenia, aby naša krajina z toho mohla vyťažiť, aby to bolo pre spoločné dobro nás všetkých. Ďakujem.
Kočiš, Eduard, poslanec NR SR (2021-10-27):
Ďakujem pekne, pán predsedajúci. Pán minister, ja vám naozaj chválim všetko to, čo idete robiť ohľadom Geothermu na východnom Slovensku, len ten Geotherm, to nie sú len Košice, to je aj Prešov aj mnohé iné mestá, ktoré na Slovensku máme, ale určite o tom na ministerstve hospodárstva viete. (Reakcia z pléna.) Jasné, súhlasím, ale pár otázok možno mám takých, že akým spôsobom ide ministerstvo hospodárstva vykupovať pozemky, ktoré patria súkromným vlastníkom, akým spôsobom sa idú zabezpečovať stavebné povolenia, resp. stavebné konania k tejto celej výstavbe, a či už buď vy, alebo niekto, nejaký spolupracujúci subjekt s ministerstvom hospodárstva už predložil nejaké analýzy nákladovosti alebo aj výnosnosti ohľadne tejto celej aktivity, aby sme sa vedeli, v akých číslach alebo v akých intenciách sa dokážeme hýbať. Tak ako včera sme rozprávali a pýtal som sa to vás, SPP má nejaký väčšinový podiel v Geotherme, zhruba nejakých 60 %, pokiaľ si dobre pamätám, čo ste mi povedal včera, a vždy budem vyčítať všetkým vládam, ktoré tuná boli od ’93. roku, že do geotermálnej energie sme sa nepustili nejakým spôsobom skôr, pretože ja stále budem hovoriť, geotermálne energie, ak ju na území Slovenskej republiky alebo na území nejakého štátu, kde občania žijú, máme, tak ju treba naozaj využívať, pretože to je jeden skvelý zdroj energie, a naozaj ak sa budeme tu baviť aj o ochrane životného prostredia a mnohých iných veciach, táto geotermálna energia je, je naozaj jednou skvelou a super energiou. Čiže naozaj 30 rokov sme už ju mohli pomaličky alebo nejakým rozumným spôsobom využívať. Takým úžasným, skvelým a príkladom môže byť nám Island, aj keď oni majú iné podmienky v rámci tejto geotermálnej energie, ale hovorím, aj Slovensko má kvalitné a výdatné zdroje, takže ja budem len veľmi rád, ak sa dozviem ešte niečo viac. Ďakujem pekne.
Laurenčík, Milan, podpredseda NR SR (2021-07-01):
Pán poslanec Milan Mazurek s faktickou poznámkou, nech sa páči.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 131 poslancov, za 89, proti 4, zdržali sa 37, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2011-03-30):
Takže, vážené panie poslankyne, páni poslanci, budeme hlasovať o tomto návrhu uznesenia. Nech sa páči, prezentujme sa a hlasujme. (Hlasovanie.) Prítomných 142 poslancov, za 79, proti 60, nehlasovali 3. Konštatujem, že návrh bol schválený. Budeme teraz pokračovať v prerušenom rokovaní hlasovaním... (Reakcie poslancov.) Predtým ešte pán poslanec Paška procedurálny. Nech sa páči.
Stančík, Andrej, poslanec NR SR (2020-04-07):
Sľubujem. (Potlesk.)
Zemanová, Anna, poslankyňa NR SR (2017-05-10):
Ja len v krátkosti také dve veci. Áno, čo sa týka tých, vojenského katastrálneho úradu, ten vznikol v roku 1997 a má úplne iné parametre, ako je riadny kataster a dochádza tam k nespravodlivostiam aj k rôznym výmerám tých pôvodných majiteľov. Čiže toto treba uzavrieť, ten vojenský kataster podľa mňa zrušiť a aby všetko bolo len vedené v jednom katastri. A ešte by som jednu vec chcela povedať, ktorú som možno v rozprave mohla ešte doplniť, že konkrétny prípad, ktorý poznám aj napríklad u nás vo Vajnoroch, kedy urbariát dostal, mal tam veľké pozemky, dostal náhradné pozemky v extraviláne a tie bývalé pasienky dostal posledný známy vlastník, to znamená poľnohospodárske družstvo. To znamená, že v súčasnosti je situácia, že takmer pol obce, cesty vlastní poľnohospodárske družstvo, tak isto detské ihrisko a priľahlý park. Toto vidím ako absurdnú situáciu, ktorá podľa mňa nie je len v tejto jednej mestskej časti, ktorá sa ma priamo dotýka, poznám ju detailne, ale toto sa podľa mňa nemalo stať v minulosti, aby boli vydávané pozemky nástupnej organizácii po urbariáte pod verejnými priestormi a verejnými komunikáciami, ktoré dnes budeme musieť takýmito zložitými spôsobmi, neviem ani ako, usporiadať a vlastne títo noví vlastníci, akcionári získajú obrovské plochy štátnej pôdy alebo vyrovnanie v peniazoch, pretože jednoducho jedného dňa sa toto bude musieť usporiadať. Takže len toľko, aby sme nezabudli a naozaj, že tie dopady niektorých rozhodovaní v minulosti... (Prerušenie vystúpenia časomerom.)
Šeliga, Juraj, podpredseda NR SR (2021-03-18):
Ďakujem pekne, pán podpredseda. Ja len pre upresnenie, aby sme mali v tom jasno. Keďže prešiel procedurálny návrh pani poslankyne Zemanovej, ktorá navrhla a plénum to odsúhlasilo, že zajtra o jedenástej sa nemá hlasovať a že o trinástej máme prerokovať petíciu o klíme a hlasovať máme až po jej prerokovaní. Ak ju nestihneme prerokovať do 14.00, kedy štandardne v piatok končíme, tak to chápem správne, že zajtra hlasovanie nebude? O tom by sme mali hovoriť, aby potom zajtra nikto sa necítil dotknutý, že mohol alebo nemohol byť na hlasovaní, lebo štandardne v piatok o štrnástej končí Národná rada. (Reakcie z pléna. Ruch v sále.)
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 134 poslancov, za 91, proti 19, zdržalo sa 24. Uvedený návrh sme schválili.
P. Hrušovský, podpredseda NR SR: (2001-12-04):
Pán poslanec Farkas.
Jurinová, Erika, podpredsedníčka NR SR (2012-12-12):
Pán poslanec Kuffa.
Radošovský, Marián, poslanec NR SR (2011-03-25):
Ďakujem pekne. (Ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2019-02-12):
Pani podpredsedníčka Nicholsonová.
Hargaš, Ján, poslanec NR SR (2024-05-10):
Ďakujem za slovo. Pani kolegyňa, vy ste hovorili o tom, ako jedným z cieľov súčasného vedenia ministerstva kultúry je natláčať všetkým nejakú správnu kultúru. A priznám sa, že mňa to strašne prekvapuje. Najmä v hist... neprekvapuje ma, keď viem, kto vedie to ministerstvo, ale prekvapuje ma v takom akoby historickom kontexte tejto krajiny. Veď sa, pozrime sa na, do histórie, že my sme vždy boli oblasťou, ktorou sa tu preháňali veľké mocnosti od Rímskej ríše, potom Turci sa tu prehnali, stále sme boli nejakou nárazníkovou vrstvou, že diverzita je to, čo by malo byť nám úplne najvlastnejšie. Ja si trochu myslím, že, žiaľ, my nevieme žiť tu diverzitu, lebo v nás akože to podporuje nejaké také tie pudy, hej, slovakizmu, že tým, že sa tu rôzne kultúry preháňali, tak máme strašnú potrebu sa nejak biť do pŕs, že tak v tomto celom, v tejto celej divočine, ktorá sa tu historicky diala, tak my si teda potrebujeme nejak dokázať, že my sme teda tí Slováci a niečím sme definovaní. Pritom že to je dnes aj hlavné motto Európskej únie united in diversity , zjednotení v rozmanitosti. A ja si myslím, že my by sme mohli byť tou krajinou, ktorá ukáže, že to vieme reálne aj praktizovať aj vďaka tomu historickému kontextu. No a druhá vec, ktorú ste, ktorú ste spomínali, je tá petícia. A keď už kvôli ničomu inému, tak ja si naozaj nepamätám, že by v ministerskej stoličke sedel minister, ktorý má takú slabú podporu svojich hlavných stakeholderov, že môžte nesúhlasiť s ich názormi. Aj ja som mal takých stakeholderov, keď som bol na ministerstve informatizácie. Tiež som nemusel súhlasiť so všetkým, ale vždy som mal záujem sa s nimi rozprávať a hľadať nejakú cestu kompromisu. Vy to dnes na ministerstve riadite tak, že vaši stakeholderi sú zásadne proti vám.
J. Mikolaj, poslanec: (2003-10-22):
A pokiaľ ide o City University, to nie sú vysoké školy zo zákona parlamentom zriadené, po prvé a po druhé, sú financované zo súkromných zdrojov, nie zo zdrojov štátnych alebo verejných. Ďakujem pekne.
Grendel, Gábor, poslanec NR SR (2023-12-15):
Ďakujem za slovo, pán predsedajúci. Včera sme na návrh predsedu parlamentu Petra Pellegriniho do noci rokovali o lex ožobračovaní. Tento zákon by sa dal zase nazvať lex koncentrácia moci. Vláda koncentruje moc do svojich rúk pri vymenovaní predsedu štatistického úradu na úkor prezidentky, keďže podľa súčasne platného zákona dnes by mala predsedu štatistického úradu na návrh vlády menovať prezidentka. Rovnako vláda koncentruje moc do svojich rúk pri menovaní predsedu alebo predsedníčky Úradu pre dohľad nad zdravotnou starostlivosťou. Dnes by mala na návrh vlády práve prezidentka menovať nového predsedu alebo novú predsedníčku Úradu pre dohľad nad zdravotnou starostlivosťou. Po novom bude predsedu alebo predsedníčku menovať už len vláda. No a rovnako koncentruje moc do svojich rúk vláda aj pri obchodovaní so zbraňami. A ja sa pýtam, čo je na tomto hodné skráteného legislatívneho konania. Čím je ohrozená bezpečnosť, ak predsedu úradu pre dohľad alebo štatistického úradu menuje prezidentka a nie vláda? Alebo čím sú ohrozené ľudské práva, ak týchto funkcionárov menuje prezidentka a nie vláda? Čím je, čím sú, čím sa krajina vystavuje hospodárskym škodám, ak týchto funkcionárov menuje prezidentka a nie vláda? Samozrejme, že ničím, odpoveď treba hľadať v tom, že vláda sa bojí toho, že niektorých funkcionárov by prezidentka nevymenovala, lebo sú kontroverzní, preto potrebuje vláda koncentrovať moc svojich rúk, do rúk, do svojich rúk, a preto nám predkladá tento lex koncentrát... (Prerušenie vystúpenia časomerom.)
Hufková, Eva, poslankyňa NR SR (2015-09-18):
Ďakujem pekne. Vážený pán podpredseda, vážené panie poslankyne, vážení páni poslanci, vážený pán podpredseda vlády a pán minister, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pán predsedajúci, prosím, otvorte rozpravu k uvedenému návrhu zákona.
Kollár, Boris, predseda NR SR (2023-05-03):
Vypustili sa zákony pána Hollého a pokračuje sa poslaneckými. Pristúpime k hlasovaniu o bode 22 programu, je to prvé čítanie o vládnom návrhu zákona, ktorým sa mení a dopĺňa Trestný zákon. Je to tlač 1528. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jurajovi Šeligovi, aby hlasovanie uviedol. (Reakcie z pléna.) Prosím? Tlač je to 1528. (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1528.)
Laurenčík, Milan, podpredseda NR SR (2021-07-23):
Prosím, prezentujme sa a hlasujme o pozmeňujúcom návrhu pána poslanca Drdula. (Hlasovanie.) Prítomných 134, za 81, proti 9, zdržalo sa 43, nehlasoval 1. Konštatujem, že pozmeňujúci návrh pána poslanca Drdula sme schválili. Pán spravodajca, ďalšie návrhy.
Blanár, Juraj, podpredseda NR SR (2023-02-16):
Prezentujete sa a hlasujme o skrátení lehoty. Ide vám hlasovacie zariadenie? (Súhlasná reakcia pléna.) Ďakujem. (Hlasovanie.) Prítomných 131 poslancov, za hlasovalo 103, proti 24, zdržali sa 2, nehlasovali 2. Konštatujem, že sme skrátili lehotu. Nech sa páči, pán spravodajca, uvádzajte ďalej hlasovanie.
Vážny, Ľubomír, poslanec NR SR (2011-05-18):
Ďakujem. Vážený pán podpredseda Národnej rady, vážené panie poslankyne, páni poslanci, vážený pán minister, dovoľte mi, aby som ako spravodajca predložil spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom o zmene a doplnení Dohody medzi vládou Slovenskej republiky a vládou Ukrajiny o leteckých dopravných službách, ktorú ste obdržali ako tlač 296. Predseda Národnej rady rozhodnutím z 28. marca 2011 č. 296 pridelil návrh na prerokovanie Ústavnoprávnemu výboru a Výboru Národnej rady pre hospodárstvo, výstavbu a dopravu. Za gestorský výbor určil Výbor Národnej rady pre hospodárstvo, výstavbu a dopravu, pričom lehotu na prerokovanie návrhu vo výboroch vrátane v gestorskom výbore určil do 13. mája 2011. Ústavnoprávny výbor Národnej rady Slovenskej republiky o návrhu rokoval 3. mája 2011 a neprijal platné uznesenie. Výbor Národnej rady pre hospodárstvo, výstavbu a dopravu rokoval o návrhu 5. mája 2011 a uznesením č. 115 odporučil Národnej rade podľa Ústavy Slovenskej republiky vysloviť súhlas s predmetným protokolom a tiež rozhodnúť, že ide o medzinárodnú zmluvu, ktorá má podľa Ústavy Slovenskej republiky prednosť pred zákonmi. Gestorský výbor odporúča Národnej rade podľa Ústavy Slovenskej republiky vysloviť súhlas s protokolom, s predmetným protokolom a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Spoločná správa výborov o prerokovaní návrhu na vyslovenie súhlasu Národnej rady s predmetným protokolom (tlač 296a) vrátane návrhu uznesenia Národnej rady Slovenskej republiky bola schválená uznesením gestorského výboru z 12. mája 2011 č. 130. Pán podpredseda, skončil som, otvorte rozpravu.
A. Belousovová, podpredsedníčka NR SR: (2007-10-17):
Nech sa páči, pani poslankyňa.
M. Číž, podpredseda NR SR: (2010-01-29):
Teraz dávam slovo pánovi poslancovi Lipšicovi, ktorý sa prihlásil do rozpravy ako navrhovateľ.
Senko, Ján, poslanec NR SR (2013-05-14):
Pán predseda, teraz prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre kultúru a médiá a, ďalej, aby za gestorský výbor určila výbor pre kultúru a médiá a že prerokujú návrh zákona určené výbory do 30 dní a gestorský výbor do 32 dní. Prosím, dajte hlasovať.
Laššáková, Jana, podpredsedníčka NR SR (2012-07-03):
Na vystúpenie pána poslanca s faktickými poznámkami traja páni poslanci: pán poslanec Mihál, Chren a Bublavý. Končím možnosť prihlásiť sa s faktickými poznámkami. Ešte, pán poslanec, skončili ste? (Reakcia poslanca: „Skončil som.“) Tak nech sa páči na miesto. (Povedané so smiechom.) Ale nie, z miesta budete reagovať na faktické poznámky. Nech sa páči, pán poslanec Mihál.
Nicholsonová, Lucia, poslankyňa NR SR (2014-11-08):
Ďakujem pekne. No pani Radičová možno chodila otvárať Pohodu, ale teda určite nenominovala takého človeka do správnej rady nemocnice. Ja si myslím, že tu je pes zakopaný. A chcem sa opýtať, že kde sú teraz, po tomto videu, tí vaši moralisti zo SMER-u, ktorí tu kážu, ako sa ľudia majú a ako sa nemajú správať. To, že tu niektorí z nás vypenili, že majú zvýšený hlas, že povedzme sú pod tlakom nejakých emócií, je spôsobené aj tým, že sme tu niekoľko hodín v kuse a niekoľko hodín v kuse sa pozeráme na vaše teatrálne vystúpenia, na to, ako sa neustále hráte na sociálnych demokratov. A pozrite sa, čo vy ste! Pozrite sa, že jeden z vás, jeden z vás, možno nie je váš člen, ale vy ste ho odniekiaľ vytiahli a dali ste ho, preboha, do správnej rady nemocnice. Veď to je strašné! Nemáte naozaj hanbu pri sebe?! A keď už to vidíte na vlastné oči, že to vidí celé Slovensko, neviete aspoň povedať, prepáčte, urobili sme chybu, mrzí nás to? Neviete to urobiť? Donekonečna sa budete biť za takýchto ľudí? Ďakujem.
Grendel, Gábor, podpredseda NR SR (2021-11-05):
Pán poslanec Mičovský s faktickou poznámkou.
Glváč, Martin, podpredseda NR SR (2019-10-18):
Ďakujem. S faktickou poznámkou nikto. Končím možnosť prihlásiť sa a vyhlasujem všeobecnú rozpravu za skončenú. Pani navrhovateľka, chcete zaujať, nie, stanovisko. Pán spravodajca takisto. Prerušujem rokovanie o tomto bode programu. Ďalej nasleduje prvé čítanie o návrhu poslankyne Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1704. Návrh na jeho pridelenie na prerokovanie výborom je v rozhodnutí č. 1805. Nech sa páči, pani poslankyňa. (Rokovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1704.)
Novotný, Viliam, poslanec NR SR (2015-09-24):
V skutočnosti je dlhodobým trendom v Európskej únii, a som veľmi rád, že Slovensko sa drží toho trendu a povedal by som, že je na pomerne dobrých pozíciách, čo sa týka jednak ochrany nefajčiarov na jednej strane a na druhej strane, veľmi to jednoducho poviem, komplikovania života fajčiarov, aby si uvedomili, že fajčenie spôsobuje rad civilizačných ochorení a je príčinou skoršieho úmrtia, je príčinou mnohých foriem rakoviny. Čiže tento zákon, o ktorom diskutujeme, ku ktorému vystúpil pán poslanec Mikloško, je zákon, ktorý má zvýšiť do určitej miery odpudivosť fajčenia pre ľudí, ktorí fajčia alebo ktorí uvažujú o tom, že by začali fajčiť alebo fajčia len tak príležitostne. Ale fajčenie je návyková činnosť, ktorá v budúcnosti môže viesť k tomu, že ten, kto raz začne fajčiť, bude fajčiť stále viac. Z tohto pohľadu ja podporujem tento návrh zákona. My teraz môžeme, samozrejme, diskutovať o tom, že do akej miery je 65 % povrchu alebo obrázok lepší ako situácia, ktorá je v súčasnosti. A súhlasím aj s tým názorom, že je to predovšetkým vec edukácie mladej generácie, aby fajčenie bolo niečo neprirodzené a nie niečo, čo je ako trendy a čo treba robiť. Takže z tohto pohľadu ja tento vládny návrh zákona, samozrejme, takisto ako pán poslanec Mikloško podporím. Ďakujem.
Gál, Gábor, poslanec NR SR (2015-01-27):
Ďakujem pekne za slovo. V poradí. Konflikt záujmov. Sme my advokáti, sme v ozajstnom konflikte záujmov bez ohľadu na to, že každý poslanec Národnej rady môže byť v konflikte alebo môže byť účastníkom sporu alebo v strane sporu, ale my na rozdiel od občanov na týchto sporoch zarábame a to je obrovský rozdiel. Ja som nepovedal, že, pán poslanec Susko, že jediným nástrojom na zrýchlené konanie je rekodifikácia alebo občianske súdne poriadky, alebo poriadky v konaní pred súdom. Ale môže byť dobrým a veľmi dobrým nástrojom, nie jediným. A toto podľa mňa až tak naplnené nebude. Chválim ministerstvo spravodlivosti aj rekodifikačnú komisiu, že sa do toho pustilo, že sa pustilo do rekodifikácie, že sa na tom pracovalo, poctivo sa na tom pracovalo, ale či sa podarilo ozajstne rekodifikovať súdny poriadok, Občiansky súdny poriadok, to sa uvidí. To ešte zatiaľ z tohto materiálu nevidím. Ja rozmýšľam o tom, že ako v čom bude lepšie. Zatiaľ vidím stále ten facelift. Čas ukáže a súdne konania ukážu, či sa ten zámer podaril, vydaril, alebo nie. A čo sa týka generálneho prokurátora, pán poslanec Martvoň, ja som uviedol aj pozitívny príklad, že keď bolo fakt dobré, že sme mali tento nástroj, ale bol by som šťastnejší, kebyže ten nástroj nie je a ani by sme ho nemuseli mať, ale o tom ešte budeme určite polemizovať v druhom čítaní. Ďakujem pekne.
M. Číž, podpredseda NR SR: (2008-01-30):
Vážené kolegyne, kolegovia, dovoľte, aby som sa trošku s vami poradil. Od 16.30 hodiny prebieha poslanecké grémium. Ak je všeobecný súhlas, môžeme pokračovať, ak niektorý klub nemá nejaké osobitné výhrady v tomto bode programu. Ak je všeobecný súhlas, tak by sme pokračovali. Áno, ďakujem. O slovo sa prihlásil v zmysle rokovacieho poriadku minister hospodárstva. Má slovo.
Kollár, Boris, predseda NR SR (2021-10-27):
Ďakujem. Teraz v rozprave vystúpi pán Urban, nech sa páči.
Laurenčík, Milan, podpredseda NR SR (2020-06-03):
Ďakujem. Na vaše vystúpenie evidujem šesť faktických poznámok. Nech sa páči, pán poslanec Milan Mazurek.
Danko, Andrej, podpredseda NR SR (2024-06-12):
Dávam slovo spoločnému spravodajcovi z výboru pre vzdelávanie a vedu, mládež a šport poslancovi Hambálkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh, stanovisko gestorského výboru.
Číž, Miroslav, podpredseda NR SR (2015-12-08):
Nechcete diskutovať spôsobom, ktorý predpokladá rokovací poriadok, tak vás poprosím, nerád by som vám odobral slovo, žeby ste sa vrátili k vecnému spôsobu prerokovania tohto návrhu zákona.
Hlina, Alojz, poslanec NR SR (2023-12-08):
Ďakujem pekne za reakcie. Teda ospravedlňujem sa, ja som ešte plný takých určitých stereotypov a ako umiernený konzervatívec mám taký (povedané so smiechom) možno slovník, ktorý môže byť chápaný niekedy rozpačito. Uvidím, nakoľko sa ho pre potreby nejakej takej spolupráce vie modifikovať, hej? Nechcem povedať, že úplne, viete, to už tým časom vám niečo v tej jazykovej výbave zostane, ale ja som otvorený, aj to sú konzervatívci, ktorí pripúšťajú zmenu, len potrebujú čas, hej? A dôvody. To je tiež dôležité. Čas a dôvody na to, aby veci niektoré menili. Ale v tomto, myslím si, veľmi rýchlo viem súhlasiť, že škriekanie naozaj sa používa možno pri zvieracej ríši a o to viac by som sa mal cítiť dotknutý, hej, keď bývalý diplomat o mne povie, že tu škriekam. No, tak... Späť k tomu, evolúcia, keď už takto som začal, je o tom, že ľudia nasávajú, vnímajú a mne je trochu ľúto a je tu veľa nových kolegov, ktorí nezažili ten parlamentný život a svet a vnímajú to, čo sa tu deje, hej? To, že sme neúctiví, to, že to nerešpektujeme, to, že vlastne to porušujeme, a keby sa dalo, že by sa im to nezapísalo do tej evolučnej výbavy, hej? Že, lebo možno raz, treba, vždycky treba snívať, že možno raz tu bude taký parlament, kde budú veci fungovať a toto zlé, čo nás tu teraz stretáva, to vyeliminujeme a nezapíšeme si do toho neokortextu. Áno, pán náhradný minister by mal sedieť na mieste, mieste spravodajcu, nesedí tam. Oni tam, pán Tomáš mal takú argumentačnú výbavu, že nesedí tam preto, lebo sa bojí, že ho, by ho Matovič zbil alebo niečo také. Len keby aj, prísne vzaté, chceli byť v tejto línii, tak teraz naozaj nič nehrozí, aby mohol sedieť na mieste spravodajcu, lebo tam teraz nikto nie je ako pri, v rozprave. Takže, nuž, samozrejme, je to ignorácia, veľmi veľká ig... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-10-22):
Vyhlasujem všeobecnú rozpravu za skončenú. Pýtam sa, pán minister, záverečné slovo? Nech sa páči.
Jurinová, Erika, podpredsedníčka NR SR (2013-01-29):
Pán poslanec Jánoš.
Zelník, Štefan, poslanec NR SR (2010-08-05):
Ďakujem pekne za slovo, vážený pán predsedajúci, vážený pán minister, veľmi správne ste hovorili o ústave, ktorá hovorí o bezplatnom zdravotnom poistení, ale čo si málokto uvedomuje, vy ste prízvukoval v rámci rozsahu, ktorý určí zákon. A treba povedať, že gestorom tohto zákona je ministerstvo zdravotníctva a možno málokto si uvedomuje aj v tejto snemovni, že zámysel, a o tom sme hovorili všetky politické strany, že vytvoriť legislatívu pre formu pripoistenia, prvý začiatok je zmena zákona o rozsahu zdravotnej starostlivosti, pretože je logické, načo by sa kto pripoisťoval, ak to má hradené na základe zákona o rozsahu poskytovanej zdravotnej starostlivosti. A tu bude treba rozumnú politickú diskusiu a diskusiu s odbornými spoločnosťami, pretože tento proces nebude iste jednoduchý, ale bude ho treba urobiť. Ja s tým súhlasím, len dopredu upozorňujem, že keď sa to ľahko vyslovuje, a vyslovovali sme to mnohí, že treba vytvoriť všetky legislatívne podmienky pre to, aby sa takýto zákon prijal. Nebude to jednoduché, ale dovolím si povedať, že bude to jeden najťažší proces, aký ministerstvo zdravotníctva čaká. Ďakujem.